
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 79 


10 Μαΐου 1996 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 101 

Όργανα που αποφασίζουν ή γνωμοδοτούν και ειδικές 
ρυθμίσεις σε θέματα έργων που εκτελούνται από την 
Εθνική Υπηρεσία Πληροφοριών (Ε.Υ.Π.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 19 του Ν. 
1418/84 «Δημόσια έργα και ρυθμίσεις συναφών θεμάτων» 
(ΦΕΚ 23/Α') και του Ν. 2229/94 «περί τροποποιήσεως και 
συμπληρώσεως του Ν. 1418/84 και άλλες διατάξεις» 
(ΦΕΚ 138/Α). 

2. Τις διατάξεις του Ν. 1645/86 «περί Ε.Υ.Π.» (ΦΕΚ 
132/Α-). 

3. Τις διατάξεις του άρθρου 44 του Ν. 2109/92 «Ρύθ¬ 
μιση θεμάτων εκπαιδεύσεως, στρατολογίας κ.λπ.» (ΦΕΚ 
205/Α'). 

4. Τις διατάξεις του Π.Δ. 360/92 «περί Οργανισμού 
Ε.Υ.Π.» (ΦΕΚ 183/Α ). 

5. Τις διατάξεις του Π.Δ. 373/95 «περί συγχώνευσης 
των Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών Δημόσιας Διοίκησης και 
Αποκέντρωσης και καθορισμού των αρμοδιοτήτων του» 
(ΦΕΚ 201/Α'). 

6. Τις διατάξεις των άρθρων 24 παρ. 5 και 29Α του Ν. 

1558/85, όπως το τελευταίο προστέθηκε με το άρθρο 27 
του Ν. 2081/92 (ΦΕΚ 154/Α ). 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

8. Την 59/1996 γνωμοδότηση του Συμβουλίου της Επι¬ 
κράτειας με πρόταση των Υπουργών Εσωτερικών, Δημό¬ 
σιας Διοίκησης και Αποκέντρωσης, Οικονομικών και Περι¬ 
βάλλοντος, Χωροταξίας και Δημοσίων Έργων, αποφασί¬ 
ζουμε: 


Αρθρο 1 

Αρμόδια Όργανα. 

Αρμόδιοι για τη λήψη αποφάσεων, κατά τις διατάξεις 
του Ν. 1418/1984 «Δημόσια έργα και ρυθμίσεις συναφών 
θεμάτων» και του Ν. 2229/1994 «τροποποίηση και συ¬ 
μπλήρωση του Ν. 1418/1984 και άλλες διατάξεις» και των 
Προεδρικών Διαταγμάτων τα οποία εκδίδονται σε εκτέ¬ 
λεσή τους, για τα έργα που εκτελούνται από την Εθνική 
Υπηρεσία Πληροφοριών (ΕΥΠ) είναι ο εποπτεύων την 
ΕΥΠ Υπουργός Εσωτερικών, Δημόσιας Διοίκησης και 
Αποκέντρωσης, ο Διοικητής της ΕΥΠ, οι Υποδιοικητές της 
ΕΥΠ ή τα εξουσιοδοτημένα όργανα σύμφωνα με τις οργα¬ 
νωτικές διατάξεις της ΕΥΠ και όπως ειδικότερα ορίζεται 
στα επόμενα άρθρα. 

Αρθρο 2 

Αιευθύνουσα Υπηρεσία. - Προϊσταμένη Αρχή. 

1. Τα αρμόδια όργανα στα οποία αναφέρεται στο προη¬ 
γούμενο άρθρο είναι ειδικότερα: 

α) «Διευθύνουσα Υπηρεσία» ή «Επιβλέπουσα Υπηρε¬ 
σία» είναι το Τμήμα Μελετών και Επίβλεψης Έργων της Δ/ 
νσης ΣΤ της ΕΥΠ, σύμφωνα με τις οργανωτικές διατάξεις 
της ΕΥΠ. 

β) «Προϊσταμένη Αρχή» ή «Εποπτεύουσα Αρχή», είναι ο 
Υποδιοικητής της ΕΥΠ στην αρμοδιότητα του οποίου υπά¬ 
γεται η Δ/νση ΣΤ' της ΕΥΠ, με την επιφύλαξη των διατά¬ 
ξεων της επομένης παραγράφου. 

2. Ο Διοικητής της ΕΥΠ ασκεί σε κάθε περίπτωση την 
αρμοδιότητα της έγκρισης διάθεσης των απαιτουμένων 
πιστώσεων για τη μελέτη και την εκτέλεση των έργων. 

Αρθρο 3 

Τεχνικό Συμβούλιο. 

1. Το Τεχνικό Συμβούλιο συγκροτείται με απόφαση του 
Διοικητή της ΕΥΠ και αποτελείται από: 

α) Τρεις (3) τεχνικούς υπαλλήλους της Διεύθυνσης ΣΤ 
της ΕΥΠ, διπλωματούχους Ανωτάτων Εκπαιδευτικών 
Ιδρυμάτων, κατηγορίας ΠΕ, βαθμού Α' ή Β', που ορίζονται 

με τους αναπληρωτές τους, της αυτής κατηγορίας και 
βαθμίδας, με την απόφαση συγκρότησης του Συμβου¬ 
λίου. 

β) Έναν (1) τεχνικό υπάλληλο άλλης Διεύθυνσης της 
ΕΥΠ, διπλωματούχο Ανωτάτου Εκπαιδευτικού Ιδρύματος, 
κατηγορίας ΠΕ, βαθμού Α' ή Β’, που ορίζεται με τον ανα¬ 
πληρωτή του, της αυτής κατηγορίας και βαθμίδας, με την 
απόφαση συγκρότησης του Συμβουλίου, 
γ) Το Νομικό Σύμβουλο της ΕΥΠ. 

2. Με την απόφαση συγκρότησης ορίζεται ο Πρόεδρος 
με τον αναπληρωτή του από τους υπαλλήλους της προη- 
γουμένης παραγράφου (Ια). 

3. Καθήκοντα Γραμματέα του Συμβουλίου εκτελεί 
υπάλληλος της ΕΥΠ οιασδήποτε κατηγορίας, κλάδου και 
βαθμού, που ορίζεται με τον αναπληρωτή του με την ίδια 
απόφαση συγκρότησης του Συμβουλίου. 

4. Τα θέματα εισηγείται στο Συμβούλιο ο Προϊστάμενος 
της Διεύθυνσης ΣΤ' ή ο νόμιμος αναπληρωτής του. 

5. Στις συνεδριάσεις του Τεχνικού Συμβουλίου παρίστα- 
ται χωρίς ψήφο ο τμηματάρχης του Τμήματος Μελετών 
και Επίβλεψης Έργων της Δ/νσης ΣΤ' της ΕΥΠ ή ο νόμι¬ 
μος αναπληρωτής του. 

6. Το Τεχνικό Συμβούλιο είναι σε απαρτία όταν είναι πα¬ 
ρόντος ο Πρόεδρος ή ο αναπληρωτής του και δύο από τα 
μέλη του ή οι αναπληρωτές τους. 

7. Οι συνεδριάσεις του Συμβουλίου είναι μυστικές. Οι 
αποφάσεις και γνωμοδοτήσεις λσμβάνονται με φανερή 
ψηφοφορία και κατά πλειοψηφία των παρόντων μελών. 
Σε περίπτωση ισοψηφίας υπερισχύει η ψήφος του Προέ¬ 
δρου. 

8. Η θητεία των μελών του Τεχνικού Συμβουλίου ορίζε¬ 
ται διετής. 

9. Το Τεχνικό Συμβούλιο παρέχει τη γνώμη του για τα 
θέματα που ορίζει ο Ν. 1418/1984 και 0 Ν. 2229/1994 
και τα εκτελεστικά αυτών διατάγματα καθώς επίσης και 
για κάθε θέμα που παραπέμπει σ’ αυτό ο Διοικητής της 
ΕΥΠ ή το όργανο που είναι αρμόδιο να αποφασίζει σε κάθε 
συγκεκριμένη περίπτωση. 

10. Όταν πρόκειται για ειδικά νομικά ή τεχνικά θέματα, 
τα οποία απαιτούν εξειδικευμένες επιστημονικές γνώσεις 
ή εμπειρία μπορεί να οριστούν στο Συμβούλιο μέχρι τέσ- 

ι σέρα μέλη με ψήφο, με απόφαση του Υπουργού που επο¬ 
πτεύει την ΕΥΠ ή του οργάνου που έχει εξουσιοδοτηθεί γι’ 
αυτό, μέλη του διδακτικού - ερευνητικού προσωπικού 
Ανωτάτων Εκπαιδευτικών Ιδρυμάτων και ειδικοί επιστήμο¬ 
νες. 

Άρθρο 4 
Παρεκκλίσεις. 

Όπου επιτρέπονται παρεκκλίσεις από τις κείμενες δια¬ 
τάξεις για τη μελέτη και κατασκευή έργων της ΕΥΠ εγκρί- 
νονται από το Διοικητή της ΕΥΠ μετά από γνώμη του Τε¬ 
χνικού Συμβουλίου. 

Άρθρο 5 

Αιτήσεις θεραπείας. 

1. Στις αιτήσεις θεραπείας του αναδόχου, που ασκού¬ 
νται σύμφωνα με τις διατάξεις του Ν. 1418/1984, αποφα¬ 


σίζει ο Υπουργός που εποπτεύει την ΕΥΠ μετά από γνώμη 
του Τεχνικού Συμβουλίου της ΕΥΠ. 

2. Οι αιτήσεις αυτές απευθύνονται στον εποπτεύοντα 
την ΕΥΠ Υπουργό και επιδίδονται στη Διευθύνουοα το 
έργο υπηρεσία ή την προϊσταμένη αρχή χωρίς να απαιτεί¬ 
ται κοινοποίηση στον Υπουργό Περιβάλλοντος, Χωροτα¬ 
ξίας και Δημοσίων Έργων. 

Άρθρο 6 

Εγκρίσεις Προτύπων Συμβατικών Τευχών. 

Πρότυπα συμβατικά τεύχη που δεν καλύπτονται από 
αντίστοιχα του Υπουργείου Περιβάλλοντος, Χωροταξίας 
και Δημοσίων Έργων εγκρίνονται με κοινή απόφαση των 
Υπουργών Περιβάλλοντος, Χωροταξίας και Δημοσίων Έρ¬ 
γων και του εποπτεϋοντος την ΕΥΠ, ύστερα από γνώμη 
του Τεχνικού Συμβουλίου της ΕΥΠ. 

Άρθρο 7 

Επιτροπές εισήγησης για ανάθεση. 

Στις περιπτώσεις των έργων που έχουν χαρακτηρισθεί 
ειδικής φύσεως σύμφωνα με την παρ. 2 του άρθρου 8 του 
παρόντος διατάγματος, η Επιτροπή διαγωνισμού ασκεί και 
τα καθήκοντα της Επιτροπής Εισήγησης για ανάθεση ανε¬ 
ξάρτητα από τον προϋπολογισμό του έργου. 

Άρθρο 8 
Έργα Απόρρητα. 

1. Απόρρητα έργα χαρακτηρίζονται τα έργα τα οποία 
εκτελούνται με μελέτη που είναι διαβαθμισμένη με βαθμό 
ασφαλείας απόρρητο και άνω. 

2. Τα Απόρρητα έργα δύνανται να χαρακτηρίζονται ειδι¬ 
κής φύσης με απόφαση του Διοικητή της ΕΥΠ και να 
εφαρμόζονται σ’ αυτά οι διατάξεις της περίπτωσης γ της 
παρ. 2 του άρθρου 4 του Ν. 1418/1984, εφόσον συντρέ¬ 
χουν οι προϋποθέσεις που η διάταξη αυτή ορίζει. 

3. Στις δημοπρασίες για την ανάδειξη αναδόχου εκτέλε¬ 
σης των έργων του παρόντος άρθρου, οι εργοληπτικές 
επιχειρήσεις ΜΕΕΠ ή επιχειρήσεις εγγεγραμμένες στα 
Νομαρχιακά Μητρώα που συμμετέχουν, πρέπει να είναι 
εγγεγραμμένες και σε ειδικούς πίνακες για την ανάληψη 
τέτοιων έργων που τηρούνται στο Υπουργείο Εθνικής 
Άμυνας. Η εγγραφή τους στους πίνακες αυτούς των ερ¬ 
γοληπτικών επιχειρήσεων ΜΕΕΠ γίνεται ύστερα από σχε¬ 
τική αίτηση της επιχείρησης. 

Άρθρο 9 

Παραβίαση εχεμύθειας. 

Ο ανάδοχος έργου της ΕΥΠ οφείλει να τηρεί την επιβαλ¬ 
λόμενη για τα έργα αυτά εχεμύθεια. Η παραβίαση της εχε¬ 
μύθειας από οπωσδήποτε όργανο του αναδόχου ή το προ¬ 
σωπικό που χρησημοποιεϊ, αποτελεί λόγο να κηρυχθεί έκ¬ 
πτωτος. Στην περίπτωση αυτή δεν απαιτείται ειδική πρό¬ 
σκληση" που προβλέπεται στο άρθρο 47 του Π.Δ./τος 609/ 
85. Πέραν των λοιπών συνεπειών της έκπτωσης για τον 
ανάδοχο μπορεί, με απόφαση του Υπουργού που επο- 


πτευει την ΕΥΠ, να απαγορεύεται γενικά ή υπό ορισμέ¬ 
νους όρους, ανάλογα με την παραβίαση, η εκτέλεση έρ¬ 
γων της ΕΥΠ από την εργοληπτική αυτή επιχείρηση. Η 
απόφαση αυτή κοινοποιείται και στην αρμόδια Υπηρεσία 
της^Γενικής Γραμματείας Δημοσίων Έργων που τηρεί το 

Αρθρο 10 
Τελικές διατάξεις. 

1. Στα έργα της ΕΥΠ των οποίων οι συμβάσεις διέπονται 
από προγενέστερες διατάξεις των Ν. 1418/1984 και Ν. 
2229/1994, αποφασίζουν ή γνωμοδοτούν σύμφωνα με τις 
προγενέστερες αυτές διατάξεις, τα όργανα που προσδιο¬ 
ρίζονται με το παρόν διάταγμα. 

2. Τα θέματα που δεν ρυθμίζονται ειδικά με τις διατά¬ 
ξεις του παρόντος, διέπονται από τους Ν. 1418/1984 και 
Ν. 2229/1994 και τα Προεδρικά Διατάγματα και τις κανο¬ 
νιστικές αποφάσεις που εκδίδονται κατ’ εξουσιοδότησή 
τους. 


Άρθρο 11 
Έναρξη ισχύος. 

Η ισχύς του διατάγματος αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Εργων αναθέτουμε τη δημοσίευση και εκτέλεση του 
παρόντος διατάγματος 

Αθήνα, 2 Μαΐου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Α ··Α- ΤΤΟΧΛΤΖΟΠΟΥΛΟΣ ΑΛ. ΠΑΠΑΔΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΚΟΝ. ΛΑΛΙβΤΗΓ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΙΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ-ΕΧ 223211 ΥΡΕΤ ΘΒ 

• ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ <031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ <061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαϋξηση 100δρχ. σνύβσέλίδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β’ (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Δ Ε.Π.Ε. 

Προκηρύξεων Λ.Σ.Ε.Π. 

30.000 δρχ. 

50.000 » 

10.000 · 

50.000 » 

25.000 · 

10.000 » 

5.000 . 

10.000 · 

3.000 » 

150.000 » 

10.000 » 

1.500 δρχ. 

2.500 » ; 

500 - I 

2.500 » 1 

1.250 * 

500 * 

250 · 

500 - 

150 » 

7.500 · 

500 . 

ΠΛ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 * 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω ανοφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιοτρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαζί με το ποσά της συνδρομής, 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικό γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00* έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















